b"\n_START_ARTICLE_\nKultainen liiga\n_START_SECTION_\nPalkintosysteemi\n_START_PARAGRAPH_\nKultaisessa liigassa osa vuosittain vaihtelevista sek\xc3\xa4 miesten ett\xc3\xa4 naisten sarjoissa kilpailtavista lajeista olivat ns. Kultaisen liigan lajeja, joissa j\xc3\xa4rjestettiin kilpailut jokaisen Kultaisen liigan Grand Prix'n yhteydess\xc3\xa4. Aikaisemmin urheilija, joka voitti kaikki osakilpailut Kultaisen liigan lajissaan, sai osuuden voittopotista. Potti oli aluksi miljoona Yhdysvaltain dollaria, mutta vuonna 2000 se muutettiin 50 kilogrammaksi kultaa._NEWLINE_Kaudeksi 2006 IAAF uudisti kultapotin jakoperusteita. Miljoonan dollarin potti oli jaettu kahteen osaan. Puolet rahoista jakoivat kaikki urheilijat, jotka voittivat viisi osakilpailua lajissaan, ja toisen puolen ne, jotka voittivat my\xc3\xb6s kuudennen osakilpailun. Vuonna 2007 palattiin j\xc3\xa4lleen entiseen systeemiin; kaikki 6 osakilpailua tuli voittaa halutessaan osallistua j\xc3\xa4ttipotin jakoon. Kuitenkaan jos kukaan ei voittanut kuutta osakilpailua, niin silloin viisi osakilpailua voittaneet jakoivat 500\xc2\xa0000 dollarin potin."